Babelscape/SREDFM huggingface dataset:
Αρτούρο Τοσκανίνι

Ο Αρτούρο Τοσκανίνι (Πάρμα, Ιταλία, 1867 - Νέα Υόρκη, ΗΠΑ, 16 Ιανουαρίου 1957) ήταν Ιταλός συνθέτης και μαέστρος (διευθυντής ορχήστρας), ιδανικός ερμηνευτής του έργου του Βέρντι και του Βάγκνερ και μία από τις σημαντικότερες προσωπικότητες στον χώρο της μουσικής. Σπούδασε στα ωδεία της Πάρμας και του Μιλάνου με ειδίκευση στο βιολοντσέλο.

Η σταδιοδρομία του ως διευθυντής ορχήστρας ξεκίνησε το 1886 και επεκτάθηκε άμεσα στο εξωτερικό και συγκεκριμένα στη Βραζιλία. Είχε το σπάνιο ταλέντο να μπορεί να διευθύνει από μνήμης (δίχως παρτιτούρα), ικανότητα που ανέπτυξε από νωρίς, λόγω ενός προβλήματος όρασης. Το 1898 ανέλαβε τη διεύθυνση της Σκάλας του Μιλάνου. Ανέδειξε πολλούς καλλιτέχνες που έκαναν εν συνεχεία μεγάλη καριέρα.

Το 1931 εγκατέλειψε τη χώρα του λόγω διαφωνίας με το φασιστικό καθεστώς του Μπενίτο Μουσολίνι και εγκαταστάθηκε στις ΗΠΑ μέχρι το τέλος της ζωής του. Το 1938 αποχώρησε από φεστιβάλ στο Σάλτσμπουργκ αντιδρώντας στην προσάρτηση της Αυστρίας στο Γ΄ Ράιχ. Μέσω του περιοδικού «Life» απεύθυνε αντιναζιστικό μήνυμα στις 13 Σεπτεμβρίου 1943 και κάλεσε τον αμερικανικό λαό να πιέσει την κυβέρνηση των ΗΠΑ για γρήγορη επέμβαση στην Ευρώπη, της οποίας οι λαοί, όπως τόνισε, υπέφεραν από το φασισμό και το ναζισμό. Διατέλεσε επί 10 έτη διευθυντής της φιλαρμονικής ορχήστρας της Νέας Υόρκης και της συμφωνικής ορχήστρας του N.B.C. (1937–1954).

Την πρωτοχρονιά του 1957 ο Τοσκανίνι υπέστη Εγκεφαλικό επεισόδιο, συνεπεία του οποίου κατέληξε στις 16 Ιανουαρίου. Η ταφή του έγινε στο Μιλάνο. Μετά θάνατον τιμήθηκε με το Βραβείο Γκράμι για τη συνολική του προσφορά στη μουσική. Ο Τοσκανίνι έμεινε στην ιστορία και για τις εύστροφες αποστροφές του λόγου του, ενώ χαρακτηριστικό του ήταν πως υπήρξε τελειομανής μέχρι παρεξηγήσεως. Είπαν για αυτόν και το έργο του ότι «Ο Τοσκανίνι είναι ένας από τους λίγους θαρραλέους εκπροσώπους του πνεύματος και του πολιτισμού στην Ευρώπη» (Ζαν Πολ Σαρτρ) και ότι «... πρέπει να αποτελεί παράδειγμα προς μίμηση»(Τόμας Μαν).
Χαμπιμπουλάχ Χαν

Ο Χαμπιμπουλάχ Χαν (3 Ιουνίου 1872 – 20 Φεβρουαρίου 1919) ήταν Εμίρης του Αφγανιστάν από το 1901 έως το 1919. Ήταν ο μεγαλύτερος γιος του Εμίρη Αμπντούρ Ραχμάν Χαν, τον οποίο διαδέχθηκε ως πρωτότοκος τον Οκτώβριο του 1901. Παππούς του ήταν ο Μοχαμάντ Αφζάλ Χαν.
Η τελευταία του υπόκλιση

Η τελευταία του υπόκλιση είναι μία συλλογή 7 μικρών ιστοριών με πρωταγωνιστή τον ντετέκτιβ Σερλοκ Χολμς, που δημοσίευσε ο σερ Άρθουρ Κόναν Ντόυλ το 1917. Οι 6 ιστορίες είχαν πρωτοδημοσιευτεί αυτοτελώς στο περιοδικό "Strand", ενώ η 7η εμφανίστηκε με την έκδοση του βιβλίου.
Κυριάκος Σαββίδης

Ο Κυριάκος Σαββίδης (γεννημένος στις 20 Ιουνίου 1995, Κατερίνη) είναι Έλληνας επαγγελματίας ποδοσφαιριστής, ο οποίος αγωνίζεται ως μέσος για την ΜΦΚ Ζέμπλιν Μιχαλόβτσε
Ιάκωβος Ναυπλιώτης

Ο Ιάκωβος Ναυπλιώτης (1864, Νάξος - 5 Δεκεμβρίου 1942, Αθήνα ) ήταν ο Άρχων Πρωτοψάλτης της Αγίας και Μεγάλης Εκκλησίας του Χριστού στην Κωνσταντινούπολη, Τουρκία. 'Ήταν ένας από τους πρώτους ψάλτες που έχουν ηχογραφηθεί ποτέ. Πολλοί, τον θεωρούν ως έναν από τους σπουδαιότερους.
Παναγιώτης Τριάδης

Ο Παναγιώτης Τριάδης (γενν. στις 9 Σεπτεμβρίου 1992) είναι Έλληνας επαγγελματίας ποδοσφαιριστής. Αγωνίζεται ως πλάγιος μέσος ή επιθετικός.
Γιοάννα Μπάτορ

Η Γιοάννα Μπάτορ (πολωνικά: "Joanna Bator", γεννημένη στις 2 Φεβρουαρίου1968) είναι Πολωνή μυθιστοριογράφος, δημοσιογράφος, φεμινίστρια και ακαδημαϊκός. Ειδικεύεται στην πολιτισμική ανθρωπολογία και στις σπουδές φύλου. Το 2013 έλαβε το Βραβείου Λογοτεχνίας Νίκε.
Ναυμαχία της Σινώπης

Η Ναυμαχία της Σινώπης ήταν ναυτική σύγκρουση μεταξύ της Ρωσίας με την Οθωμανικής Αυτοκρατορίας κατά τον Κριμαϊκό πόλεμο που έλαβε χώρα στις 30 Νοεμβρίου 1853 στην Σινώπη, μια πόλη-λιμάνι στη βόρεια Ανατολία, όταν ένας στόλος αυτοκρατορικών ρωσικών πολεμικών πλοίων επιτέθηκε και νίκησε μια διμοιρία οθωμανικών πλοίων που ήταν αγκυροβολημένα στο λιμάνι. Η μάχη συνέβαλε στη μεταφορά της Γαλλίας και της Μεγάλης Βρετανίας στη σύγκρουση. Τιμάται στη Ρωσία ως Ημέρα της Στρατιωτικής Τιμής.
Thank U, Next

Thank U, Next (γραμμένο χωρίς κεφαλαία) είναι το πέμπτο στούντιο άλμπουμ της Αμερικανίδας τραγουδίστριας Ariana Grande, το οποίο κυκλοφόρησε στις 8 Φεβρουαρίου 2019. Είναι το επόμενο άλμπουμ μετά το τέταρτο άλμπουμ της Γκράντε, Sweetener (2018). H Γκράντε άρχιζε να δουλεύει στο άλμπουμ, τον Οκτώβριο του ίδιου έτους με στιχουργούς και παραγωγούς όπως τους Tommy Brown, Max Martin, Ilya Salmanzadeh και Andrew "Pop" Wansel. Το άλμπουμ δημιουργήθηκε εν μέσω προσωπικών θεμάτων που αντιμετώπιζε η Γκράντε εκείνη την περίοδο, όπως τον θάνατο του πρώην της "Mac Miller" και το χωρισμό της με των πρώην αρραβωνιαστικό της "Pete Davidson."

Το τραγούδι το οποίο έδωσε το όνομα του στο άλμπουμ κυκλοφόρησε στις 3 Νοεμβρίου, 2018, σημειώνοντας τεράστια επιτυχία. Έφτασε την πρώτη θέση στο Αμερικανικό τσάρτ "Billboard Hot 100", κάνοντας το, το πρώτο τραγούδι της Γκράντε που έφτασε στην πρώτη θέση. Το δεύτερο single ""7 Rings"" κυκλοφόρησε τις 18 Ιανουαρίου, 2019 και έφτασε σε υψηλές θέσεις σε όλες τα τσάρτ παγκοσμίως, φτάνοντας την πρώτη θέση σε 15 χώρες και κάνοντας την Γκράντε την τρίτη γυναίκα καλλιτέχνιδα που είχε τουλάχιστον δύο τραγούδια να κάνουν ντεμπούτο στην πρώτη θέση του "Billboard" Hot 100. Το "Break Up with Your Girlfriend, I'm Bored" κυκλοφόρησε ως το τρίτο single την ημέρα κυκλοφορίας του άλμπουμ. Για την προώθηση του προηγούμενού της άλμπουμ "Sweetener" και του "Thank U, Next", η Γκράντε ξεκίνησε μια παγκόσμια περιοδεία, το "Sweetener World Tour", ξεκινώντας τον Μάρτιο του 2019.
Χορστ Ζέεχοφερ

O Χορστ Ζέεχοφερ ("Horst Seehofer", 4 Ιουλίου 1949) είναι Γερμανός πολιτικός, πολιτευόμενος με το βαυαρικό κόμμα της Χριστιανοκοινωνικής Ένωσης (CSU), ενώ από το 2008 έως το 2019 χρημάτισε πρόεδρος του κόμματος και από τον Μάρτιο του 2018 είναι ομοσπονδιακός υπουργός Εσωτερικών στην τέταρτη κυβέρνηση της Άνγκελα Μέρκελ.

Από το 2008 έως το 2018 ήταν πρωθυπουργός του ομόσπονδου κρατιδίου της Βαυαρίας και από το 2013 έως το 2018 ήταν μέλος του κρατιδιακού κοινοβουλίου. Προηγουμένως δραστηριοποιούνταν σε ομοσπονδιακό επίπεδο και ήταν από το 1980 έως το 2008 μέλος του ομοσπονδιακού κοινοβουλίου (Μπούντεσταγκ), από το 1992 έως το 1998 ομοσπονδιακός υπουργός Υγείας και από το 2005 έως το 2008 ομοσπονδιακός Υπουργός Τροφίμων, Γεωργίας και Προστασίας των Καταναλωτών. Στις 12 Νοεμβρίου 2018 ο Ζέεχοφερ ανακοίνωσε την πρόθεση παραίτησής του από πρόεδρος της CSU στις 19 Ιανουαρίου 2019.
Χρήστος Αλμπάνης

Ο Χρήστος Αλμπάνης (γενν. στις 5 Νοεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος επιθετικός για την ΑΕΚ.
Δευτεροβάθμια εκπαίδευση

Λύκειο στην [[Μπρατισλάβα]] της [[Σλοβακία|Σλοβακίας]] (Γκάμτσα)
Στην Ελλάδα, δευτεροβάθμια εκπαίδευση ονομάζεται η σχολική θητεία που παρακολουθούν οι μαθητές κατά τις σχολικές χρονιές του Γυμνασίου όσο και του Λυκείου. Αντίστοιχα με την Τριτοβάθμια εκπαίδευση (Πανεπιστήμιο) το λύκειο (Δευτεροβάθμια εκπαίδευση) δεν είναι υποχρεωτικό στην Ελλάδα. Ωστόσο, κάτι τέτοιο δεν ισχύει και για το Γυμνάσιο, το οποίο είναι υποχρεωτικό για όλους τους μαθητές, όπως και στην Πρωτοβάθμια εκπαίδευση (Δημοτικό, νηπιαγωγείο). Ύστερα από το τέλος της Δευτεροβάθμιας εκπαίδευσης (Λύκειο) ακολουθούν οι πανελλήνιες. Στις πανελλήνιες εξετάζονται μόνο οι μαθητές που τελείωσαν το λύκειο από το Γενικό λύκειο σε αντίθεση με τα ΕΠΑ.Λ , ΤΕΙ κλπ.

Όπως και η πρωτοβάθμια εκπαίδευση, στις περισσότερες χώρες η δευτεροβάθμια εκπαίδευση είναι υποχρεωτική, τουλάχιστον μέχρι την ηλικία των 16. Τα παιδιά συνήθως εισέρχονται στη κατώτερη δευτεροβάθμια εκπαίδευση γύρω στην ηλικία των 11 ετών. Η υποχρεωτική εκπαίδευση εκτείνεται μερικές φορές μέχρι την ηλικία των 19 ετών.

Από το 1989, η εκπαίδευση θεωρείται ως βασικό δικαίωμα του παιδιού. Το άρθρο 28 της Σύμβασης για τα Δικαιώματα του Παιδιού ορίζει ότι η πρωτοβάθμια εκπαίδευση πρέπει να είναι ελεύθερη και υποχρεωτική, ενώ διαφορετικές μορφές δευτεροβάθμιας εκπαίδευσης όπως η γενική και επαγγελματική εκπαίδευση, πρέπει να είναι διαθέσιμες και προσιτές σε κάθε παιδί. 

Κατά την κλασική και μεσαιωνική εποχή η δευτεροβάθμια εκπαίδευση παρεχόταν από την εκκλησία για τους γιους ευγενών και για τα αγόρια που προετοιμάζονται για τα πανεπιστήμια και το θρησκευτικό χώρο. Δεδομένου ότι το εμπόριο απαιτούσε ναυτικές και επιστημονικές δεξιότητες, η εκκλησία διεύρυνε απρόθυμα το πρόγραμμα σπουδών και αύξησε τους καθηγητές. Με την Μεταρρύθμιση, το κράτος πάλεψε για να αποκτήσει τον έλεγχο του εκπαιδευτικού συστήματος με την εκκλησία. 

Μέχρι τα μέσα του 19ου αιώνα, τα δευτεροβάθμια σχολεία υπήρχαν για να ικανοποιήσουν τις ανάγκες των διαφόρων κοινωνικών τάξεων, με τις εργατικές τάξεις να λαμβάνουν 4 χρόνια φοίτησης, η τάξη των εμπόρων να έχει 5 χρόνια και η ελίτ να έχει πέντε 7 χρόνια. Τα δικαιώματα δευτεροβάθμιας εκπαίδευσης κωδικοποιήθηκαν μετά το 1945 και οι χώρες εξακολουθούν να εργάζονται για την επίτευξη του στόχου της υποχρεωτικής και δωρεάν δευτεροβάθμιας εκπαίδευσης για όλους τους νέους κάτω των 19 ετών.
Αλβίζε Γ΄ Μοτσενίγκο

Ο Αλβίζε Γ΄ Μοτσενίγκο ή Σεμπαστιάνο Μοτσενίγκο (29 Αυγούστου 1662 - 21 Μαΐου 1732), μέλος της Οικογένειας Μοτσενίγκο ήταν ο 112ος Δόγης της Βενετίας (24 Αυγούστου 1722 - 21 Μαΐου 1732). Διετέλεσε από την Δημοκρατία της Βενετίας δυο φορές Προβλεπτής στην Δαλματία (1696 - 1702) και (1717 - 1720).
Ο Αλβίζε Γ΄ Μοτσενίγκο ήταν ο πιο διάσημος Δόγης της Βενετίας τον 18ο αιώνα, ανέβηκε στην εξουσία την εποχή που η Δημοκρατία ξεκίνησε μια μεγάλη περίοδο παρακμής που ολοκληρώθηκε με την πτώση της (1797). Αφιέρωσε το μεγαλύτερο μέρος της ζωής του πολεμώντας σκληρά για να υπερασπιστεί τις Βενετικές κτήσεις στα Βαλκάνια από την Οθωμανική Αυτοκρατορία.
Divine

Ο Χάρις Γκλεν Μίλστεντ ("Harris Glenn Milstead"), περισσότερο γνωστός ως Divine, (19 Οκτωβρίου 1945 - 7 Μαρτίου 1988) ήταν Αμερικανός ηθοποιός, τραγουδιστής και drag queen. Όντας στενά συνδεμένος με τον δημιουργό ανεξάρτητων ταινιών, Τζον Γουότερς, η Divine ήταν καρατερίστα, που συνήθως ερμήνευε γυναικείους ρόλους σε κινηματογραφικές και θεατρικές παραστάσεις, και υιοθέτησε μια γυναικεία drag περσόνα για τη μουσική του καριέρα.
Ίμρε Γκάραμπα

Ο Ίμρε Γκάραμπα (ουγγρικά: "Imre Garaba"), γεννημένος στις 29 Ιουλίου 1958 στο Βατς, είναι Ούγγρος πρώην ποδοσφαιριστής.

Πραγματοποίησε το διεθνές ντεμπούτο του με την Εθνική Ουγγαρίας το 1980, με την οποία και πραγματοποίησε, συνολικά, 82 συμμετοχές, κατά την διάρκεια των οποίων πέτυχε, συνολικά, 3 τέρματα, έως το 1991. Συμμετείχε στο Παγκόσμιο Κύπελλο του 1982 και του 1986, όπου η Ουγγαρία, και στις δύο εκδόσεις της διοργάνωσης, απέτυχε να προκριθεί από την φάση των ομίλων.

Ο Ίμρε ήταν ιδιαιτέρως δημοφιλής μεταξύ των υποστηρικτών της Χόνβεντ Βουδαπέστης, λόγω της μαχητικότητας και του πάθους που έβγαζε στο παιχνίδι του, καθώς και λόγω του ότι, παρά το γεγονός πως ο ίδιος αγωνιζόταν ως αμυντικός, πέτυχε αριθμό σημαντικών τερμάτων για λογαριασμό, τόσο της Χόνβεντ, όσο και της Εθνικής Ουγγαρίας. Διετέλεσε καθοριστικό ρόλο στην κατάκτηση του Πρωταθλήματος Ουγγαρίας του 1980 από την Χόνβεντ Βουδαπέστης, καθώς και εκείνων του 1984, του 1985 και του 1986.

Στη συνέχεια, αγωνίστηκε για λογαριασμό της γαλλικής Ρεν και της βελγικής Σαρλερουά, προτού ολοκληρώσει την αγωνιστική καριέρα του επιστρέφοντας στην Ουγγαρία και αγωνιζόμενος με τα χρώματα της ΒΣΚ Βουδαπέστης, όπου, επίσης, εργάστηκε ως προπονητής. Έκτοτε, δεν έχει διατελέσει τον οποιοδήποτε ρόλο στα δρώμενα του ουγγρικού ποδοσφαίρου, ωστόσο παραμένει δημοφιλές πρόσωπο μεταξύ των υποστηρικτών της Χόνβεντ.
Ρόδερχαϊθ

Το Ρόδερχαϊθ (αγγλικά: Rotherhithe ) είναι περιοχή 1,36 τ.χλμ. με 13.743 κατοίκους (απογραφή 2011) στο νοτιοανατολικό Λονδίνο στην Αγγλία και βορειανατολική περιοχή του δήμου Σάουθαρκ (Southwark). Ιστορικά, η περιοχή ήταν ο βορειοανατολικότερος οικισμός της κομητείας Σάρρεϋ.
Ίμρε Σλόσσερ-Λάκατος

Ο Ίμρε Σλόσσερ-Λάκατος (ουγγρικά: "Schlosser-Lakatos Imre", 11 Οκτωβρίου 1889 – 19 Ιουλίου 1959) ήταν Ούγγρος ποδοσφαιριστής, με καταγωγή από τους Σουηβούς του Δούναβη, ο οποίος αγωνιζόταν στη θέση του επιθετικού.
Θεωρείται ως ο πρώτος μεγάλος ποδοσφαιριστής στην ιστορία της Ουγγαρίας και της ηπειρωτικής Ευρώπης, και ένας από τους κορυφαίους Ευρωπαίους στο πρώτο ήμισυ του 20ού αιώνα. Κατά τη διάρκεια της πολυετούς σταδιοδρομίας του κέρδισε πολλαπλούς τίτλους συλλογικά και ατομικά και έθεσε ρεκόρ τα περισσότερα των οποίων καταρρίφθηκαν δεκαετίες αργότερα, ή σε εγχώριο επίπεδο διατηρούνται ακόμα, πάνω από ένα αιώνα από την επίτευξή τους.
Οικογένεια Μοτσενίγκο

Η Οικογένεια Μοτσενίγκο ήταν από τις κορυφαίες Βενετικές οικογένειες που κυβέρνησε την Δημοκρατία της Βενετίας με επτά δόγηδες.

*Τομμάζο Μοτσενίγκο Δόγης της Βενετίας (1414 - 1423). Επέκτεινε σημαντικά την Βενετία και κατέλαβε πολλές περιοχές στην Ιταλική χερσόνησο όπως την Ούντινε, την Σιβιντάλ, την Φέλτρε, την Μπελούνο και το μεγαλύτερο τμήμα της επαρχίας Φρίουλι.
*Πιέτρο Μοτσενίγκο, δόγης της Βενετίας (1474 - 1476). Αναδιοργάνωσε τον Βενετσιάνικο στρατό που είχε διαλυθεί από την εποχή που οι Οθωμανοί κατέλαβαν την Χαλκίδα (1470) και πέτυχε σημαντικές νίκες απέναντι τους όπως στην Σμύρνη και στα Σκόδρα
*Τζοβάννι Μοτσενίγκο, δόγης της Βενετίας (1478 - 1485), μικρότερος αδελφός του δόγη Πιέτρο Μοτσενίγκο.
*Αλβίζε Α΄ Μοτσενίγκο, δόγης της Βενετίας (1570 - 1577). Ο Αλβίζε Α΄ ήταν ο μεγάλος νικητής στην Ναυμαχία της Ναυπάκτου (1571) στην οποία οι Βενετοί και οι ενωμένες χριστιανικές δυνάμεις συνέτριψαν τους Οθωμανούς στον Κορινθιακό κόλπο. Οι Βενετοί δεν είχαν ωστόσο κανένα σημαντικό κέρδος επειδή η Κύπρος που είχαν καταλάβει οι Οθωμανοί την προηγούμενη χρονιά (1570) παρέμεινε σε αυτούς. Τα τελευταία χρόνια της ζωής του έπεσε σε κατάθλιψη και τελικά αυτοκτόνησε.
*Αλβίζε Β΄ Μοτσενίγκο, δόγης της Βενετίας (1700 - 1709). Την εποχή του ξεκίνησε η παρακμή για την Δημοκρατία της Βενετίας, με τον διάδοχο του Τζοβάνι Β΄ Κορνέρ οι Οθωμανοί θα ανακαταλάβουν την Πελοπόννησο.
*Αλβίζε Γ΄ Μοτσενίγκο, δόγης της Βενετίας (1722 - 1732), ο κορυφαίος δόγης της οικογένειας. Διακρίθηκε στον Έβδομο Βενετοτουρκικό πόλεμο στον οποίο οι Οθωμανοί μετά την εύκολη ανακατάληψη της Πελοποννήσου (1716) επιχείρησαν να καταλάβουν την Κέρκυρα. Η πολιορκία ήταν πολύ σκληρή αλλά το νησί σώθηκε χάρη στην εξίσου σκληρή αντίσταση των Κερκυραίων και τις ικανότητες του Αλβίζε Γ΄ που ήταν εκείνη την εποχή διοικητής του Βενετικού στρατού. Διορίστηκε δυο φορές από την Δημοκρατία Προβλεπτής στην Δαλματία (1696 - 1702) και (1717 - 1720), την περίοδο αυτή έκανε σημαντικές κατακτήσεις σε βάρος των Οθωμανών που κατοχυρώθηκαν με την Συνθήκη του Πασάροβιτς.
*Αλβίζε Δ΄ Μοτσενίγκο, δόγης της Βενετίας (1763 - 1778), ένας από τους τελευταίους δόγηδες πριν την οριστική κατάρρευση της Δημοκρατίας (1797). Συγκρούστηκε με τον πάπα Κλήμη ΙΓ΄ και έκανε εμπορικές συμφωνίες με την Τυνησία, το Μαρόκο, την Ρωσική Αυτοκρατορία και τις Ηνωμένες Πολιτείες Αμερικής.
Ζιλ Σερζάν

Ο Ζιλ Σερζάν (γαλλικά: "Gilles Sergent"), γεννημένος στις 30 Ιουνίου 1959 στο Εντέν (Πα-ντε-Καλαί), είναι Γάλλος επιχειρηματίας.
Σάντορ Μάτραϊ

Ο Σάντορ Μάτραϊ (ουγγρικά: "Sándor Mátrai"), γεννημένος στις 20 Νοεμβρίου 1932 και αποβιώσας στις 29 Μαΐου 2002, ήταν Ούγγρος ποδοσφαιριστής.

Αγωνιζόμενος ως πλάγιος αμυντικός, αριθμούσε, συνολικά, 81 διεθνείς συμμετοχές με την Εθνική Ουγγαρίας από το 1956 έως το 1967, γεγονός το οποίο τον καθιστά ως τον Ούγγρο αμυντικό ποδοσφαιριστή με τις περισσότερες διεθνείς συμμετοχές όλων των εποχών.

Ο Μάτραϊ συμμετείχε σε τρία παγκόσμια κύπελλα με την Ουγγαρία, το 1958, το 1962 και το 1966. Επίσης, συμμετείχε στους Θερινούς Ολυμπιακούς Αγώνες του 1960, όπου και κατέκτησε το χάλκινο μετάλλιο με την Εθνική Ουγγαρίας, ενώ, το 1965, κατέκτησε το Κύπελλο Διεθνών Εκθέσεων, διοργάνωση-πρόγονο του σημερινού Γιουρόπα Λιγκ, με τα χρώματα της Φερεντσβάρος, σύλλογο για λογαριασμό του οποίου και αγωνίστηκε σε όλη την διάρκεια της αγωνιστικής καριέρας του, κατάκτηση η οποία αποτελεί, έως σήμερα, την μοναδική ευρωπαϊκή συλλογική διάκριση στην ιστορία του ουγγρικού ποδοσφαίρου.
Ντενίζ Μπαϊκαρά

Ο Ντενίζ Μπαϊκαρά (τουρκικά: "Deniz Baykara", γεννημένος στις 13 Μαρτίου 1984, Μπιτλίς) είναι Τούρκος επαγγελματίας ποδοσφαιριστής, ο οποίος αγωνίζεται ως μέσος για τον Α.Σ. Νέστο Χρυσούπολης. Έχει αγωνιστεί σε όλη του τη σταδιοδρομία στην Ελλάδα.
Ζιλιέν Ενκογκέ Μπεκάλε

Ο Ζιλιέν Ενκογκέ Μπεκάλε (Julien Nkoghe Bekale, 1958-) είναι πολιτικός από την Γκαμπόν και υπηρέτησε ως πρωθυπουργός της χώρας του από τις 12 Ιανουαρίου 2019 ως τις 16 Ιουλίου 2020. Γεννημένος στη Λιμπρεβίλ, διορίστηκε πρωθυπουργός από τον πρόεδρο Αλί Μπονγκό τον Ιανουάριο του 2019, στον απόηχο μιας αποτυχημένης απόπειρας πραξικοπήματος. Είναι μέλος του Δημοκρατικού Κόμματος της Γκαμπόν και έχει διατελέσει υπουργός επί προεδρίας αμφότερων του Αλί Μπονγκό και του πατέρα του προηγούμενου, Ομάρ Μπονγκό.
Αγιά Κεπίρ

Η Αγιά Κεπίρ είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ντιλέκκαγια

Το Ντιλέκκαγια είναι χωριό της επαρχίας Λεφκόσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αγιά Κεπίρ. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Σούζαν Κρούμινς

Η Σούζαν Κρούμινς (γεννημένη Σούζαν Κάικεν στις 8 Ιουλίου 1986) είναι Ολλανδή αθλήτρια του στίβου που εξειδικεύεται στα 5000 και στα 10,000 μέτρα.

Κέρδισε το χάλκινο μετάλλιο στα 5000 μέτρα γυναικών στο Ευρωπαϊκό Πρωτάθλημα Στίβου 2014 και το ασημένιο μετάλλιο στα 10,000 μέτρα στο Ευρωπαϊκό Πρωτάθλημα Στίβου 2018, καθώς και την 6η θέση στα 5000 μέτρα του ίδιου πρωταθλήματος. Στο Ευρωπαϊκό Πρωτάθλημα Στίβου 2016 κατέκτησε την 4η θέση στα 5000 μέτρα γυναικών.

Στους Θερινούς Ολυμπιακούς Αγώνες 2016 πήρε την 8η θέση στα 5000 μέτρα και την 14η θέση στα 10,000 μέτρα.
Όστερλαντ

δεξιά|μικρογραφία|Χάρτης της Όστερλαντ τον 13ο αιώνα.
Η Όστερλαντ είναι ιστορική περιοχή της Γερμανίας. Βρίσκεται μεταξύ των ποταμιών Έλβα και Ζάαλε στα βόρεια του Πλάισνερλαντ η οποία αργότερα απορρόφησε και περιέλαβε την πόλη της Λειψίας. Το όνομα προέρχεται από το προηγούμενο όνομα της περιοχής, Όστμαρκ.

Σήμερα, η περιοχή ανήκει στα γερμανικά κρατίδια της Θουριγγίας και Σαξονίας.
Μωρίς Καμάζ

Ο Μωρίς Καμάζ (γαλλικά: Maurice Cammage), (17 Σεπτεμβρίου 1882 - 14 Απριλίου 1946), ήταν Γάλλος σκηνοθέτης του κινηματογράφου και Διαλογιστής.
Ανρί Λεπάζ

Ο Ανρί Λεπάζ (γαλλικά: Henri Lepage), (12 Φεβρουαρίου 1898 - 31 Ιανουαρίου 1970), ήταν Γάλλος σκηνοθέτης και σεναριογράφος του κινηματογράφου.
Πιέρ Καρόν

Ο Πιέρ Καρόν (γαλλικά: Pierre Caron), (15 Αυγούστου 1901 - 22 Φεβρουαρίου 1971), ήταν Γάλλος σκηνοθέτης και σεναριογράφος του κινηματογράφου.
Ανατολική Ελβία

μικρογραφία|Γερμανική Αυτοκρατορία, 1871-1918
Η Ανατολική Ελβία () ήταν όρος που χρησιμοποιούνταν ατύπως μέχρι το Β' Παγκόσμιο Πόλεμο, για τα τμήματα του Γερμανικού Ράιχ που βρισκόταν ανατολικά του ποταμού Έλβα.

Η περιοχή αποτελούταν από τις ακόλουθες Πρωσικές επαρχίες: Βρανδεμβούργο, το ανατολικό τμήμα της Σαξονίας (Γιεριχόβερ Λαντ) και το Βασίλειο της Σαξονίας (Άνω Λουσατίας), τη Πομερανία, τη Σιλεσία, Ανατολική Πρωσία, τη Δυτική Πρωσία και Πόζεν (από το 1922 ήταν γνωστό ως Πόζεν-Δυτική Πρωσία), καθώς και τα μέλη της Ελεύθερης Πολιτείας του Μέκλενμπουργκ-Σβέριν και την ελεύθερη πολιτεία του Μεκλεμβούργου-Στρέλιτς. Η αστική περιοχή του Βερολίνου δεν είχε συμπεριληφθεί.

Η Ανατολική Ελβία ήταν γνωστή για τη χωροδεσποτεία και δουλοπαροικία, καθώς και για τον πολιτικό συντηρητισμό, σε συνδυασμό με τον κυρίως Προτεσταντικό τοπικό πληθυσμό. Ο "Ανατολικοί Ελβιανοί Γιούνκερ" ήταν ένας πολιτικός όρος που χρησιμοποιούταν από αριστερά κόμματα ιδιαίτερα κατά τη διάρκεια της Δημοκρατίας της Βαϊμάρης (1918-1933), Ήδη κατά την εποχή της γερμανικής Αυτοκρατορίας (1871-1918), οι ανατολικοί Ελβιανοί Γιούνκερ είχαν σχηματίσει τη ραχοκοκαλιά της αντιδραστικής μερίδας της μοναρχίας.
Κόλπος της Βενεζουέλας

δεξιά|μικρογραφία|280x280εσ|Τοποθεσία του Κόλπου της Βενεζουέλας.
Ο Κόλπος της Βενεζουέλας είναι κόλπος της Καραϊβικής Θάλασσας, ο οποίος οριοθετείται από τις Βενεζουελάνικες πολιτείες Θούλια και Φαλκόν και από το διαμέρισμα Γκουαχίρα στη Κολομβία. Ένα στενό 54 χιλιομέτρων τον συνδέει με τη Λίμνη Μαρακαΐμπο στα νότια.
Ζαν Ζιρό

Ο Ζαν Ζιρό (γαλλικά: Jean Girault), (9 Μαΐου 1924 - 24 Ιουλίου 1982), ήταν Γάλλος σκηνοθέτης και σεναριογράφος του κινηματογράφου και σκηνοθέτησε περισσότερες από 30 ταινίες μεταξύ 1960 και 1982 με πρωταγωνιστή σε αρκετές α
πό αυτές τον Λουί ντε Φυνές στο ρόλο του Χωροφύλακα.
Μαρία Άννα της Πορτογαλίας

Η Μαρία Άννα της Πορτογαλίας ("Maria Ana de Bragança", 13 Ιουλίου 1861 - 31 Ιουλίου 1942) ήταν η σύζυγος του Γουλιέλμου Δ΄, Μέγα Δούκα του Λουξεμβούργου και η κόρη του Βασιλιά Μιχαήλ Α΄ της Πορτογαλίας.
Μάικ Γουάιτ

Ο Μάικ Γουάιτ (Michael ή «Mike» White, Ηνωμένο Βασίλειο, ; - 4 Φεβρουαρίου 2012) ήταν Βρετανός καλλιτέχνης εικονογραφημένων εκδόσεων (κόμικς). 

Ξεκίνησε την σταδιοδρομία του στις αρχές της δεκαετίας του ’60 στέλνοντας δείγματα των πρόωρων έργων του σε διάφορες εταιρείες, όπως η «Micron». Η πρώτη του σειρά που δημοσιεύτηκε ήταν το «Jackaroo Joe» (1965-66) και ακολούθησαν δεκάδες άλλες, επί σχεδόν τέσσερις δεκαετίες. Εργάσθηκε για λογαριασμό των εκδοτικών εταιρειών «Fleetway/I.P.C.» και «D.C. Thomson» και κατόπιν συνεργασίας με συγγραφείς (όπως οι Allan Moore, Τομ Τάλι, Grant Morrison, Steve Moore) δουλειές του (διαφόρων ειδών και θεματολογίας) δημοσιεύθηκαν σε πολλά περιοδικά του είδους («Sonic the Comic», «Valiant», «Score ‘n’ Roar», «Lion», «Action», «2000 AD», «Roy of the Rovers» (1986 – 1992), «Commando», «Buddy», «Champion», «Spike», «Whizzer & Chips», «Tiger» κ.α.) Το 1994 εικονογράφησε το εξώφυλλο του βιβλίου «Roy of the Rovers: The Playing Years» των Peter Acton και Colin Jarman, που εξέδωσε η εταιρεία «Queen Ann Press». Το 1999, ενόψει των εορτασμών για την είσοδο της νέας χιλιετίας (Millenium), ο Γουάιτ φιλοτέχνησε -για λογαριασμό των Βασιλικών Ταχυδρομείων- ένα γραμματόσημο με τη μορφή του αρχηγού της Εθνικής Ομάδας της Αγγλίας Bobby Moore, ο οποίος κρατούσε το έπαθλο «Jules Rimmet» πανηγυρίζοντας για την κατάκτηση του Παγκοσμίου Κυπέλλου του 1966, στο Στάδιο Γουέμπλεϊ του Λονδίνου. Κατά τα τελευταία χρόνια της ζωής του φιλοτέχνησε ζωγραφικά έργα και εξώφυλλα ιστορικής θεματολογίας για τις εταιρείες «Templar», «Thalamus» και «Miles Kelley Publishing».
Δήμος Κόκκινου Ποταμού

Ο Δήμος Κόκκινου Ποταμού είναι ένα δήμος της Αγίας Πετρούπολης στην Περιφέρεια Κιρόβσκι της Ρωσίας. Σύμφωνα με την Ρωσική απογραφή του 2010, είχε πληθυσμό 40544 κατοίκους.
Τζον Μίτσελ Νάταλ

Ο Τζον Μίτσελ Νάταλ (John Mitchell Nuttall) (21 Ιουλίου 1890 - 28 Ιανουαρίου 1958) ήταν Άγγλος φυσικός, γεννημένος στο Τοντμόρντεν. Αναγνωρίζεται καλύτερα για το έργο του με τον φυσικό Χανς Γκάιγκερ, ο οποίος κατέληξε στο νόμο Geiger-Nuttall για τη ραδιενεργό διάσπαση.

Ο Νάταλ αποφοίτησε από το Πανεπιστήμιο του Μάντσεστερ το 1911 και διορίστηκε Βοηθός Λέκτορας Φυσικής στο Πανεπιστήμιο του Ληντς. Κατά τη διάρκεια του Α΄ Παγκοσμίου Πολέμου, υπηρέτησε ως λοχαγός στο Βασιλικό Σώμα Μηχανικών. Το 1921 έγινε Βοηθός Διευθυντής των Εργαστηρίων Φυσικής του Πανεπιστημίου του Μάντσεστερ, θέση που κατείχε μέχρι το 1955.
Καστιλιανός Οίκος της Ιβρέας

O Καστιλιανός Οίκος της Ιβρέας, ισπαν. Casa de Borgoña (Castilla), ήταν ένας ευγενής Οίκος της Ιβηρικής που μέλη του έγιναν βασιλείς της Καστίλης και τού Λεόν. Ο Οίκος είναι πλάγιος κλάδος τού Οίκου της Ιβρέας και γενάρχης του είναι ο Ραϋμόνδος, τρίτος γιος του Γουλιέλμου Α΄ κόμη της Βουργουνδίας.
Ζωρζ Πεκλέ

Ο Ζωρζ Πεκλέ (γαλλικά: Georges Peclet), (27 Ιουλίου 1897 - 11 Ιανουαρίου 1974), ήταν Γάλλος ηθοποιός, σκηνοθέτης και σεναριογράφος του κινηματογράφου.

Μεταξύ του 1919 και 1957 ο Πεκλέ επαιξε ως ηθοποιός σε 95 ταινίες (συμπεριλαμβάνωμένων και αρκετές μικρού μήκους). 
Στη αρχή ξεκίνησε ως βοηθός σκηνοθέτη το 1927 και μετά το 1928 άρχισε να σκηνοθέτει ο ιδιος.
Σκηνοθέτησε συνολικά 16 ταινίες με την τελευταία να είναι το 1960. 
Επίσης εγράψε και 5 σενάρια από τις ταινίες του και ήταν παραγωγός σε μια ταινία του.
Μαρία, Δούκισσα του Γκλόστερ και του Εδιμβούργου

Η Μαρία, Δούκισσα του Γκλόστερ και του Εδιμβούργου ("Maria, Duchess of Gloucester and Edinburgh", γεννημένη ως Μαρία Γουόλπολ "Maria Walpole", 10 Ιουλίου 1736 - 22 Αυγούστου 1807) ήταν η σύζυγος του Πρίγκιπα Γουλιέλμου Ερρίκου, Δούκα του Γκλόστερ και του Εδιμβούργου.
Λάμπερτ φαν Νόορτ

Ο Λάμπερτ φαν Νόορτ (φλαμανδικά: Lambert van Noort, 1520 - 1571) ήταν Φλαμανδός ζωγράφος, αρχιτέκτονας, υαλογράφος και σχεδιαστής ταπισερί.
Φρειδερίκος Ε΄ της Σουαβίας

Ο Φρειδερίκος Ε΄ της Σουαβίας, (Γερμαν : "Friedrich V", 16 Ιουλίου 1164 - 28 Νοεμβρίου 1170) μέλος του Οίκου των Χοενστάουφεν ήταν Δούκας της Σουηβίας (1167 - 1170).
Μιράν Μάρισιτς

Ο Μιράν Μάρισιτς (γενν. 17 Ιουνίου 1997 στο Μπιέλοβαρ) είναι Κροάτης αθλητής της σκοποβολής. Κέρδισε τον τίτλο του Παγκόσμιου Πρωταθλητή Εφήβων του ISSF στη Γερμανία το 2017. Στο Παγκόσμιο Πρωτάθλημα Σκοποβολής 2018 κέρδισε το χάλκινο μετάλλιο στα 10 μέτρα αεροβόλο τουφέκι, καθώς και μια θέση στους Θερινούς Ολυμπιακούς Αγώνες 2020.
Ανρί Βερνέιγ

Ο Ανρί Βερνέιγ (γαλλικά: "Henri Verneuil", 15 Οκτωβρίου 1920 - 11 Ιανουαρίου 2002) ήταν Γάλλος σκηνοθέτης και σεναριογράφος του κινηματογράφου.

Ο αρμενικής καταγωγής σκηνοθέτης (πραγματικό όνομα: Ασχότ Μαλακιάν) ήταν από τους κορυφαίους δημιουργούς του γαλλικού κινηματογράφου και υποψήφιος για Όσκαρ και Χρυσό Φοίνικα αντίστοιχα. 
Είχε δεκάδες τιμητικές διακρίσεις και βραβεία καθ'ολη την διάρκεια της καριέρας του.

Ο Ανρί Βερνέιγ συνεργάστηκε με όλους του μεγάλους ηθοποιούς της Γαλλίας, όπως ο Ζαν Γκαμπέν, Αλέν Ντελόν, Υβ Μοντάν, Ζαν Πολ Μπελμοντό, Λίνο Βεντούρα, Φερναντέλ με εξαίρεση τον Μπουρβίλ και τον Λουί ντε Φυνές σε μικρούς ρόλους. 
Εκτός από την αφροκρέμα Γάλλων ηθοποιών, ο Βερνέιγ συνεργάστηκε και με ηθοποιούς διεθνούς φήμης, όπως ο Ομάρ Σαρίφ και η Κλαούντια Καρντινάλε, αλλά και Αμερικανούς ηθοποιούς, όπως ο Χένρι Φόντα, Τσαρλς Μπρόνσον, Γιουλ Μπρίνερ και Άντονι Κουίν.
Λιτμάνοβα

δεξιά|μικρογραφία|350x350εσ|Χάρτης της επαρχίας Στάρα Λούμποβνα, στην οποία υπάγεται η Λιτμάνοβα.
Η Λιτμάνοβα (ρουθηνικά: Літманова, "Litmanova"; , "Lytmanova", , , γνωστή ως Λιττμάνοβα έως το 1902) αποτελεί χωριό και δήμο στην επαρχία Στάρα Λούμποβνα της περιφέρειας Πρέσοφ της βόρειας Σλοβακίας. Στη Λιτμάνοβα βρίσκεται ένα μικρό χιονοδρομικό κέντρο και ένα Καθολικό θρησκευτικό χώρο.
Άννα, Δούκισσα του Κάμπερλαντ και του Στράθερν

Η Άννα, Δούκισσα του Κάμπερλαντ και του Στράθερν ("Anne, Duchess of Cumberland and Strathearn", γεννημένη ως Άννα Λάτρελ "Anne Luttrell", 24 Ιανουαρίου 1743 - 28 Δεκεμβρίου 1808) ήταν η σύζυγος του Πρίγκιπα Ερρίκου, Δούκα του Κάμπερλαντ και του Στράθερν. 

Γεννήθηκε στις 24 Ιανουαρίου 1743 στο Μέριλμπον, και ήταν το έκτο παιδί και η μεγαλύτερη κόρη του Σίμων Λάτρελ, 1ο Κόμη του Καρχάμπτον και της Ιουδήθ Μαρίας Λόουες.

Ο πατέρας της ήταν μέλος της Βουλής των Κοινοτήτων πριν από τη δημιουργία των τίτλων Βαρώνος Έρχαμ το 1768, το Υποκόμης Καρχάμπτον το 1781 και Κόμης του Καρχάμπτον το 1785.

Η Άννα παντρεύτηκε για πρώτη φορά, τον Χριστόφορος Χόρτον του Κάτον Χολ, στις 4 Αυγούστου 1765.

Αργότερα παντρεύτηκε τον Πρίγκιπα Ερρίκο, Δούκα του Κάμπερλαντ και του Στράθερν στο Χάρτφορντ Στριτ στο Μέιφερ του Λονδίνου στις 2 Οκτωβρίου 1771. Η Άννα και από τους δύο γάμους που έκανε δεν απέκτησε παιδιά.

Πέθανε στις 28 Δεκεμβρίου 1808 σε ηλικία 65 ετών.
Αχτερούζζαμαν Ελίας

Ο Αχτερούζζαμαν Ελίας (আখতারুজ্জামান ইলিয়াস, Akhtaruzzaman Iliyas, 12 Φεβρουαρίου 1943 – 4 Ιανουαρίου 1997) ήταν Μπανγκλαντεσιανός μυθιστοριογράφος και συγγραφέας σύντομων ιστοριών. Αν και έγγραψε μόνο δύο μυθιστορήματα, οι κριτικοί τοποθετούν τον Ελίας "στο πάνθεο των μεγάλων Βεγγαλέζων μυθιστοριογράφων". Ο Ελίας "αναδύθηκε ως ένας δυνατός συγγραφέας σύντομων ιστοριών" στη δεκαετία του 1960. Έγραψε το πρώτο του μυθιστόρημα το 1987 και ο τίτλος του ήταν "Chile Kotar Sepai". Το δεύτερο και τελευταίο μυθιστόρημα του ήταν "Khowabnama" το 1996 λίγο πριν τον θάνατό του στις 4 Ιανουαρίου 1997.
Κωνσταντίνος Ράμφος

Ο Κωνσταντίνος Ράμφος (1776-1871) ήταν Έλληνας λογοτέχνης, αγωνιστής του 1821, δημοσιογράφος και συγγραφέας.
Μάικ Μακμάχον

Ο Μάικ Μακμάχον (Michael «Mike» McMahon, γεν. 23 Ιανουαρίου 1954) είναι Βρετανός καλλιτέχνης εικονογραφημένων εκδόσεων, δημιουργός κόμικς. Έγινε περισσότερο γνωστός σαν ο πρώτος εικονογράφος της μελλοντολογικής σειράς -επιστημονικής φαντασίας- Δικαστής Ντρεντ («Judge Dredd») για το περιοδικό «2000 AD» το 1976. Κατά τη διάρκεια της πολύχρονης καριέρας του συνεργάστηκε με αρκετούς συγγραφείς του είδους (όπως ο John Wagner, Alan Grant, Pat Mills κ.α.) δημιουργώντας πολλές σειρές για λογαριασμό αρκετών περιοδικών. Η δουλειά του έχει δεχτεί επιρροή από άλλους γνωστούς καλλιτέχνες, όπως οι Ούγκο Πρατ, Τζο Κολκάχουν, Ντον Λόρενς, Βίκτορ Ντε Λα Φουέντε και Χάρβεϊ Κούρτζμαν.
Κρέας σκύλου

Κοπές σκυλίσιου κρέατος, Αγορά Κιουνγκντόνγκ Σιτζάνγκ, [[Νότια Κορέα]]
Το Κρέας σκύλου είναι η σάρκα και άλλα βρώσιμα μέρη που προέρχονται από σκύλους. Ιστορικά, η ανθρώπινη κατανάλωση κρέατος σκύλου έχει καταγραφεί σε πολλά μέρη του κόσμου. Στον 21ο αιώνα, το κρέας σκύλου καταναλώνεται σε μερικές περιοχές στην Κίνα, τη Νότια Κορέα, το Βιετνάμ και τη Νιγηρία. Το κρέας σκύλου καταναλώνεται ακόμα ή η κατανάλωση του είναι νόμιμη σε άλλες χώρες σε όλο τον κόσμο. Ορισμένοι πολιτισμοί θεωρούν την κατανάλωση κρέατος σκύλου ως μέρος της παραδοσιακής, τελετουργικής ή καθημερινής κουζίνας, ενώ άλλοι πολιτισμοί θεωρούν την κατανάλωση κρέατος σκύλου ως ταμπού ακόμα και αν είχε καταναλωθεί στο παρελθόν. Για το 2014, σύμφωνα με εκτίμηση, οι άνθρωποι κατανάλωσαν περίπου 25 εκατομμύρια σκύλους.
Στένιεβατς

Το Στένιεβατς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ντεσπότοβατς, ο οποίος ευρίσκεται εντός του Διαμερίσματος του Πομόραβλιε. Κατά την απογραφή του 2011, αριθμούσε 593 κατοίκους.
Μπουραζάνι

Το Μπουραζάνι είναι ημιορεινή περιοχή που βρίσκεται στα βορειοδυτικά του νομού Ιωαννίνων στα σύνορα της Ελλάδας με την Αλβανία και δυτικά της Κόνιτσας.
Φρειδερίκη Καρλότα της Πρωσίας

Η Φρειδερίκη Καρλότα της Πρωσίας ("Friederike Charlotte von Preußen", 7 Μαΐου 1767 - 6 Αυγούστου 1820) ήταν η σύζυγος του Πρίγκιπα Φρειδερίκου, Δούκα της Υόρκης και του Όλμπανι. 

Γεννήθηκε στις 7 Μαΐου 1767 στο Σαρλόττενμπουργκ της Γερμανίας, και ήταν το μοναδικό παιδί του Βασιλιά Φρειδερίκου Γουλιέλμου Β΄ της Πρωσίας και της πρώτης συζύγου του Ελισάβετ-Χριστίνας των Γουέλφων, κόρης του Καρολου Α΄ δούκα του Μπράουνσβαϊγκ-Βόλφενμπυτελ.

Οι γονείς της Φρειδερίκης Καρλότας δεν είχαν ευτυχισμένο γάμο. Αμφότεροι ήταν άπιστοι μέσα στο γάμο τους. Το 1769 η μητέρα της ήταν έγκυος από έναν εραστή της, και σχεδίαζε να φύγει για την Πρωσία μαζί του, αλλά προδόθηκε και συνελήφθη, προκαλώντας δημόσιο σκάνδαλο. Ο πατέρας της πήρε γρήγορα το διαζύγιο και η Ελισάβετ Χριστίνα τέθηκε σε κατ'οίκον περιορισμό στο κάστρο του Στέτιν, όπου παρέμεινε για τα επόμενα εβδομήντα ένα χρόνια μέχρι το θάνατό της το 1840. 

Η Φρειδερίκη Καρλότα ήταν δύο ετών τη στιγμή του σκανδάλου, και δεν ξαναείδε ποτέ την μητέρα της. Ο Φρειδερίκος ο Μέγας φέρεται να αισθάνθηκε συμπόνια για τη μητέρα της και ανέθεσε τη Φρειδερίκη Καρλότα στη φροντίδα της συζύγου του, Ελισάβετ-Χριστίνας του Μπράουνσβικ-Βόλφενμπύτελ-Μπέβερν. Η Φρειδερίκη Καρλότα είχε αναμφισβήτητα μια ευτυχισμένη παιδική ηλικία με τη Βασίλισσα Ελισάβετ Χριστίνα, η οποία δεν είχε δικά της παιδιά. Η βασίλισσα ήταν επίμονη με την μικρανηψιά και θετή της κόρη, και συνέχισε την αλληλογραφία με ανάδοχη μητέρα της όλη της τη ζωή.

Στις 29 Σεπτεμβρίου 1791 η Φρειδερίκη Καρλότα παντρεύτηκε τον Πρίγκιπα Φρειδερίκο, Δούκα της Υόρκης και του Όλμπανι στο Παλάτι Σαρλόττενμπουργκ. Η νέα Δούκισσα της Υόρκης έγινε δεκτή με ένα ενθουσιώδες καλωσόρισμα στο Λονδίνο. Ο γάμος μεταξύ Φρειδερίκης Καρλότας και πρίγκιπα Φρειδερίκου, οργανώθηκε προκειμένου να παρασχεθεί ο βρετανικός θρόνος με κληρονόμους, καθώς ο Πρίγκιπας της Ουαλίας ήταν εκείνη τη στιγμή κρυφά παντρεμένος και η κατάσταση του γάμου του ήταν περίπλοκη.

Ο γάμος τους δεν ήταν ευτυχισμένος, και μετά από τρία χρόνια, κατέστη προφανές ότι ο Δούκας και η Δούκισσα της Υόρκης δεν θα είχαν απογόνους. Η Φρειδερίκη Καρλόττα και Φρειδερίκος χώρισαν και η Δούκισσα αποσύρθηκε στο Όουτλανντς Παρκ στο Σάρρεϋ, όπου έζησε εκκεντρικά μέχρι το θάνατό της. Η σχέση τους μετά τον χωρισμό φαίνεται να ήταν φιλική, αλλά ποτέ δεν υπήρχε ζήτημα συμφιλίωσης.

Πέθανε στις 6 Αυγούστου 1820 στο Όουτλανντς Παρκ σε ηλικία 53 ετών. Είναι θαμμένη στην Εκκλησία του Αγίου Ιακώβου στο Γουέυμπριτζ. Οι πολίτες του Γουέυμπριτζ ανήγειραν μνημείο προς τιμήν της στο Μόνιουμεντ Γκριν.
Ζαν-Λουί Μπερτουτσελί

Ο Ζαν-Λουί Μπερτουτσελί (γαλλικά: Jean-Louis Bertucelli), (3 Ιουνίου 1942 - 6 Μαρτίου 2014) ήταν Γάλλος σκηνοθέτης και σεναριογράφος του κινηματογράφου. Πέθανε στις 6 Μαρτίου 2014 σε ηλικία 71 ετών.
Παγκόσμια Ημέρα των Ζώων

Η Παγκόσμια Ημέρα των Ζώων είναι διεθνής ημέρα δράσης για τα δικαιώματα των ζώων και την καλή διαβίωση. Γιορτάζεται κάθε χρόνο στις 4 Οκτωβρίου, η ημέρα γιορτής του Φραγκίσκου της Ασίζης, προστάτης άγιος των ζώων.
Νορμπέρ Καρμπονό

Ο Νορμπέρ Καρμπονό (γαλλικά: Norbert Carbonnaux), (28 Μαρτίου 1918 - 6 Νοεμβρίου 1997), ήταν Γάλλος σκηνοθέτης και σεναριογράφος του κινηματογράφου.
Ιωάννης, δούκας της Βαλένσια ντε Κάμπος

Ο Ιωάννης, δούκας της Βαλένσια ντε Κάμπος, (Πορτογαλική γλώσσα : "Joao", περί το 1349 - περί το 1396) μέλος του Πορτογαλικού Οίκου της Βουργουνδίας ήταν δούκας της Βαλένσια ντε Κάμπος και κύριος της Άλμπα ντε Τόρμες. Ήταν γιος τού Πέτρου Α΄ της Πορτογαλίας και της Ινές ντε Κάστρο, κόρης τού Πέτρου Φερνάντεθ ντε Κάστρο.
Ντενίς του Θιφουέντες

O Ντενίς του Θιφουέντες ή περιστασιακά Ντενίς Κάστρο, (Πορτογαλική γλώσσα : "Dinis", περί το 1354 - περί το 1403) από τον Πορτογαλικό Οίκο της Βουργουνδίας ήταν λόγω της συζύγου του κύριος του Θιφουέντες (Cifuentes), Εσκαλόνα υ Άλβαρ ντε Τόρμες και του Βίλαρ-Ντομπάρντο.
Ο Ντενίς ήταν δεύτερος γιος του Πέτρου Α΄ της Πορτογαλίας και της Ινές ντε Κάστρο κόρης τού Πέτρου Φερνάντεθ δε Κάστρο. Η Ινές ήταν ευγενής από τη Γαλικία (Ισπανία) που είχε μεταφέρει με την συνοδεία της στην Πορτογαλία η Κωνσταντία του Πενιαφιέλ, πρώτη σύζυγος του Πέτρου Α΄.
Φρειδερίκη του Μεκλεμβούργου-Στρέλιτς

Η Φρειδερίκη του Μεκλεμβούργου-Στρέλιτς ("Frederica von Mecklenburg-Strelitz", 3 Μαρτίου 1778 - 29 Ιουνίου 1841) ήταν η σύζυγος του Βασιλιά Ερνέστου Αύγουστου Α΄ του Αννόβερου.
Δεύτερος Πόλεμος των Μπόερς

Ο Δεύτερος Πόλεμος των Μπόερς () ήταν ένοπλη σύρραξη μεταξύ του Ηνωμένου Βασιλείου και των ιδρυτών των ανεξάρτητων δημοκρατιών του Ελεύθερου Κράτους της Οράγγης και της Δημοκρατίας της Νότιας Αφρικής, στη βορειοανατολική Νότια Αφρική.
Σέρτζιο Πανούντσιο

Ο Σέρτζιο Πανούντσιο ("Sergio Panunzio", 20 Ιουλίου 1886 – 8 Οκτωβρίου 1944) ήταν Ιταλός θεωρητικός του εθνικοσυνδικαλισμού. Κατά τη δεκαετία του 1920 αναδείχθηκε σε σημαντικό θεωρητικό του ιταλικού φασισμού.
HDWiki

Το HDWiki είναι Κινεζικό λογισμικό βίκι το οποίο αναπτύχθηκε από την διαδικτυακή εγκυκλοπαίδεια Hudong. Χρησιμοποιείται σε πάνω από 1000 ιστοσελίδες στην Κίνα.
Πρύμνη A

Απεικονίσεις του νεφελώματος Πρύμνη A στις ακτίνες Χ, η πάνω από τον δορυφόρο [[ROSAT]] και στο ένθετο κάτω, σε λεπτομέρεια και υψηλότερη μεγέθυνση/ανάλυση, το 2005, από το [[Τηλεσκόπιο Ακτίνων Χ «Τσάντρα»]].
Το Πρύμνη A ("Puppis A", συντομογρ. "Pup A") είναι υπόλειμμα υπερκαινοφανούς, δηλαδή ένα νεφέλωμα που προήλθε από την έκρηξη αστέρα. Το όνομα «Πρύμνη A» υποδηλώνει τη φύση του ως ραδιοπηγή, την πρώτη που ανακαλύφθηκε στον αστερισμό Πρύμνη. Επίσης είναι ορατό στο υπέρυθρο, γνωστό και ως SNR G260.4-03.4 και MRC 0821-428, ενώ το ίδιο νεφέλωμα πρέπει να συνδέεται και με την πηγή ακτίνων Χ Πρύμνη Χ-1. Πρώτα όμως ανακαλύφθηκε ως ραδιοπηγή, το έτος 1950.

Το νεφέλωμα έχει διάμετρο περί τα 100 έτη φωτός και απέχει από τη Γη 6.500 έως 7.000 έτη φωτός. Συνακόλουθα, έχει φαινόμενη γωνιακή διάμετρο όπως παρατηρείται από τη Γη ίση με 1 μοίρα περίπου. Το φως από την έκρηξη που το δημιούργησε πρέπει να έφθασε στη Γη γύρω στο έτος 1700 π.Χ. Παρά το ότι φαίνεται να περιέχεται στο Υπόλειμμα υπερκαινοφανούς των Ιστίων, το Πρύμνη A απέχει 4 φορές περισσότερο.

Ένας αστέρας νετρονίων κινούμενος με εξαιρετικά υψηλή ταχύτητα (hypervelocity), γνωστός ως «Κοσμική Μπάλα Κανονιού», έχει εντοπισθεί στο νεφέλωμα αυτό, επίσης ως μικρή πηγή ακτίνων Χ, χωρίς να έχει ανακαλυφθεί ως πάλσαρ, δηλαδή να έχει παρατηρηθεί στα ραδιοκύματα.
Ιζανάγκι

"Αναζητώντας τις θάλασσες με τον [[Τενκέι]]" (天瓊を以て滄海を探るの図 "Tenkei o motte sōkai o saguru no zu"). Πίνακας του Κομπαγιάσι Εϊτάκου, 1880-90. Ο Ιζανάγκι είναι στα δεξιά και η Ιζανάμι στα αριστερά.
Ιζανάγκι είναι το πρωταρχικό θεικό ζεύγος τού Σιντοϊσμού, νοητό ως ενσάρκωση του ουρανού και της γης. Παιδιά τους θεωρούνται η θεά τού ήλιου Αματεράσου, ο θεός τής σελήνης Τσουκουγιόμι κ.α. Σύμφωνα με τη σχετική μυθική παράδοση, κατά την γέννηση του νεότερου παιδιού τους, του θεού τής φωτιάς, η Ιζανάμι πέθανε και από τότε βασιλεύει στον Κάτω κόσμο.
Εθνική Μαυροβουνίου (υδατοσφαίριση ανδρών)

μικρογραφία|240x240εσ|Η σημαία του Μαυροβουνίου.
Η Εθνική Μαυροβουνίου (υδατοσφαίριση ανδρών) είναι εθνική ομάδα του Μαυροβουνίου στο άθλημα της υδατοσφαίρισης. Η εθνική αυτή ομάδα υπάρχει από το 2007.
Μάρτιν Νήμελερ

Ο Φρήντριχ Γκούσταφ Έμιλ Μάρτιν Νήμελερ ("Friedrich Gustav Emil Martin Niemöller", 14 Ιανουαρίου 18926 Μαρτίου 1984) ήταν Γερμανός θεολόγος και Λουθηρανός πάστορας. Είναι γνωστός κυρίως για την αντίθεσή του στο ναζιστικό καθεστώς κατά τη δεκαετία του 1930 και για μία διάσημη δήλωση-απόφθεγμα που βρίσκεται σε διάφορες διατυπώσεις, το «Πρώτα ήρθαν...».

Στην αρχή ήταν εθνικιστής και υποστηρικτής του Αδόλφου Χίτλερ, αλλά μετά υπήρξε ο βασικός ιδρυτής της «Ομολογητικής Εκκλησίας», που αντιτάχθηκε στον εκφασισμό των γερμανικών προτεσταντικών Εκκλησιών. Για την αντιστασιακή του δράση σε αυτό το πεδίο, ο Νήμελερ κρατήθηκε στα στρατόπεδα συγκεντρώσεως του Ζάξενχαουζεν και του Νταχάου από το 1938 ως το 1945, ενώ μόλις διέφυγε την εκτέλεση. Μετά την απελευθέρωσή του, εξέφρασε τη βαθιά λύπη του γιατί δεν είχε πράξει αρκετά για να βοηθήσει τα θύματα των ναζιστών. Εγκατέλειψε τις παλιές εθνικιστικές του απόψεις και από τη δεκαετία του 1950 και μετά υπήρξε ειρηνιστής και ακτιβιστής με αντιπολεμική δράση, αντιπρόεδρος για ένα διάστημα της οργανώσεως War Resisters' International. Κατά τον Πόλεμο του Βιετνάμ ο Νήμελερ συναντήθηκε με τον Χο Τσι Μιν και αργότερα ήταν αφοσιωμένος υποστηρικτής του πυρηνικού αφοπλισμού.
Αυγούστα της Έσσης-Κάσσελ

Η Αυγούστα της Έσσης-Κάσσελ ("Auguste von Hessen-Kassel", 25 Ιουλίου 1797 - 6 Απριλίου 1889) ήταν η σύζυγος του Αδόλφου, Δούκα του Κέιμπριτζ.
Αλέν Καβαλιέ

Ο Αλέν Καβαλιέ (γαλλικά: Alain Cavalier), (14 Σεπτεμβρίου), είναι Γάλλος σκηνοθέτης του κινηματογράφου.

Ο Καβαλιέ έχει κερδίσει αρκετά βραβεία καθ'ολη την διάρκεια της καριέρας του, μεταξύ άλλων το Βραβείο Σεζάρ για καλύτερη ταινία και Βραβείο Σεζάρ καλύτερου σκηνοθέτη για την ταινία Thérèse το 1987.
Η τελευταία του ταινία Pater έκανε πρεμιέρα στο Φεστιβάλ των Καννών το 2011.
Windows XP Professional x64 Edition

Τα Windows XP Professional x64 Edition είναι μία έκδοση των Windows XP Professional, σχεδιασμένη για υπολογιστές με x86-64 bit. Κυκλοφόρησε στις 25 Απριλίου 2005. Η έκδοση αυτή σχεδιάστηκε για να τρέχει σε υπολογιστές με 64 bit καθώς και σε υπολογιστές που έχουν καλύτερο hardware από αυτό που δέχονται τα Windows XP Professional, π.χ. περισσότερη από 4 GB RAM που είναι το μέγιστο όριο RAM για Windows XP.
Ζαν Ταρίντ

Ο Ζαν Ταρίντ (γαλλικά: Jean Tarride), (15 Μαρτίου 1901 - 5 Ιουνίου 1980), ήταν Γάλλος σκηνοθέτης και ηθοποιός του κινηματογράφου.
Έρικ Μπράντμπουρι

Ο Έρικ Μπράντμπουρι (Eric Ron Bradbury, Κεντ, Ηνωμένο Βασίλειο, 4 Ιανουαρίου 1921 – Έσσεξ, Αγγλία, 14 Μαΐου 2001) ήταν Βρετανός καλλιτέχνης, δημιουργός κόμικς που απασχολήθηκε κυρίως στην εταιρεία εικονογραφημένων εκδόσεων «Amalgamated Press/I.P.C.» από τα τέλη της δεκαετίας του ’40 μέχρι και τη δεκαετία του ’90. Κατά τη διάρκεια της σταδιοδρομίας του συνεργάσθηκε με μεγάλο αριθμό συγγραφέων και σεναριογράφων, όπως οι Τζέρι Φίνλεϊ-Ντέι, Κέλβιν Γκόσνελ, Στιβ Μουρ, Πίτερ Μίλλιγκαν, Άλαν Μουρ, Άλαν Γκραντ, Φράνσις Λιν και Γκραντ Μόρισον.

Ο Μπράντμπουρι ήταν απόφοιτος της σχολής καλών τεχνών του Μπέκενχαμ, ενώ στη διάρκεια του Β’ Π.Π. υπηρέτησε ως στρατιώτης πυροβολικού. Μεταπολεμικά και έως το 1949 εργάσθηκε για λογαριασμό της εταιρείας «Gaumont-British Animation» μαζί με τους συναδέλφους του Μάικ Ουέστερν, Ρον Σμιθ, Ρον Κλαρκ, Μπιλ Χολρόιντ και Χάρι Χάργκριβς. Ακολούθως εντάχθηκε στην «Amalgamated Press/I.P.C.» και δούλεψε ως εικονογράφος στο περιοδικό «Knock-Out». Εκεί αρχικά ασχολήθηκε με χιουμοριστικές σειρές, σύντομα όμως στράφηκε στις περιπετειώδεις, δημιουργώντας ή συνεισφέροντας στα στριπ «Lucky Logan» και «Buffalo Bill», που δημοσιευόταν παράλληλα και στο περιοδικό «The Comet». Για το ίδιο έντυπο φιλοτέχνησε και τη σειρά «The King’s Thief», βασισμένη στην κινηματογραφική ταινία του 1955. 

Τη δεκαετία του ’60 μετέβαλε το σχεδιαστικό του στυλ σε πιο σκοτεινές εκδοχές, αφού επηρεάστηκε από την τεχνοτροπία του Φρανσίσκο Σολάνο Λόπεζ, δημιουργώντας ιστορίες σαν τις «Mytek the Mighty», «The House of Dolmann», «The Black Crow» (για το περιοδικό «Valliant»), «The Leopard from Lime Street», «Phantom Force 5», «Maxwell Hawke» και «The Astouding Adventures of Charlie Peace»(«Buster»), «Cursitor Doom» («Smash!» ), «Von Hoffman’s Invasion» («Jet»). Το 1973 επιλέχθηκε ως ο καλλιτέχνης του υπέρ-ηρωϊκού κόμικ «Captain Britain» («I.P.C.») , ενώ από το 1976 μεταπήδησε στο περιοδικό «Battle Picture Weekly», σχεδιάζοντας τις σειρές «The Fists of Jimmy Chang», «Crazy Keller», «Joe Two Beans», «Death Squad», «Invasion 1984» και «Coward’s Brand on Bradley». Άλλες γνωστές δημιουργίες του ήταν το «Hook Jaw» για το περιοδικό «Action» και το «Doomlord» για το «Eagle». Από το 1977 έως το 1993 ανήκε στην ομάδα δημιουργών του περιοδικού «2000 AD» συνεισφέροντας στις σειρές «The Mean Arena», «Tharg the Mighty», «Rogue Trooper», «Invasion!» και «Future Shocks».
Μίνταν

Η Μίνταν (민단) ή Ένωση Κορεατών Κατοίκων στη Ιαπωνία (재일본대한민국민단), είναι το όνομα ενός από τους δύο κύριους οργανισμούς για τους Κορεάτες που ζουν στην Ιαπωνία, ενώ η άλλη είναι η Τσονγκριόν. Η Μίνταν έχει δεσμούς με την Νότια Κορέα και ιδρύθηκε το 1946 στο Τόκιο της Ιαπωνίας. Επί του παρόντος, ανάμεσα στους 610.000 Κορεάτες κατοίκους στην Ιαπωνία που δεν έχουν αποκτήσει Ιαπωνική υπηκοότητα, το 65% είναι μέλη της Μίνταν και το 25% είναι μέλος της Τσονγκριόν.

Τα μέλη της Μίνταν προτιμούν τον σύγχρονο Νοτιοκορεάτικο όρο Κανκόκου (韓国) όταν συζητούν για την Κορέα. Τα μέλη της Τσονγκριόν, από τους οποίους ορισμένοι είναι συνοδοιπόροι της Βόρειας Κορέας, προτιμούν το παλαιότερο όρο Τσόσεν (朝鮮). Επειδή το Τσόσεν ήταν ο όρος που χρησιμοποιήθηκε κατά τη διάρκεια της ιαπωνικής κατοχής της Κορέας και επειδή η Βόρεια Κορέα δεν αναγνωρίζει το Κανκόκου, αυτό προκαλεί την εχθρότητα μεταξύ των ομάδων.
Ρενέ Ερβίλ

Ο Ρενέ Ερβίλ (γαλλικά: Rene Hervil), (27 Μαρτίου 1881 - 1 Ιουλίου 1960), ήταν Γάλλος σκηνοθέτης, ηθοποιός και σεναριογράφος του κινηματογράφου.

Οι πιο πολλές από τις ταινίες του έγιναν κατά την περίοδο του βωβού κινηματογράφου.
Αγροκηπιά

Η Αγροκηπιά είναι κοινότητα της επαρχίας Λευκωσίας στην Κύπρο.
Min izāmō

Το Min izāmō («Η πατρίδα μου») είναι ο εθνοτικός ύμνος των Λιβονιανών. Το τραγούδι γράφτηκε από τον Κόρλι Στάλτε (1870-1947), ποιητής και πνευματικός ηγέτης των Λιβονιανών, σε μια μελωδία που συνέθεσε ο Φρέντρικ Πάτσιους (η ίδια μελωδία χρησιμοποιείται για τους εθνικούς ύμνους της Φινλανδίας και Εσθονίας). Είναι γραμμένος στη Λιβονική γλώσσα. Ο μεταφρασμένος τίτλος του τραγουδιού σημαίνει Η πατρίδα μου.
Βασίλειος Κούτσης

Ο Βασίλειος Κούτσης (1882 - 1955) ήταν Έλληνας αξιωματικός του Λιμενικού Σώματος που διετέσε και αρχηγός αυτού.
Αμπελικού

Η Αμπελικού είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αμμαδιές

Οι Αμμαδιές είναι εγκαταλελειμμένο χωριό της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αργάκι

To Αργάκι είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ίδα του Λέουβεν

Η Ίδα, κόμισσα του Αινώ ή Ίδα του Λέουβεν (πέθανε το 1139) ήταν κόρη του Ερρίκου Β΄, κόμητος του Λέουβεν και της Αδέλας της Θουριγγίας, αδελφή του Γοδεφρείδου Α΄, κόμητος του Λέουβεν. Η Ίδα παντρεύτηκε τον Βαλδουίνο Β΄ του Αινώ που συμμετείχε στην Α΄ Σταυροφορία με τον Γοδεφρείδο του Μπουιγιόν, μαζί του απέκτησε :

*Βαλδουίνος Γ΄ του Αινώ
*Λουδοβίκος, ζούσε το 1096
*Σίμον, ιερέας στην Λιέγη
*Ερρίκος, ζούσε το 1096
*Γουλιέλμος (πέθανε μετά το 1117)
*Αρνούλφος
*Ίδα (1095 - μετά το 1101), παντρεύτηκε σε πρώτο γάμο τον Γκυ ντε Τσιέβρ και σε δεύτερο γάμο τον Τόμας, λόρδο του Κουσύ 
*Ριχίλδη (1095 - μετά το 1118), παντρεύτηκε τον Αμορί Γ΄ ντε Μόντφορντ και μετά το διαζύγιο μαζί του έγινε μοναχή στην Μωμπέζ
*Αελίδις (1098 - 1153)

Ο σύζυγος της Βαλδουίνος Β΄ πούλησε μεγάλο τμήμα της περιουσίας του στην επισκοπή της Λιέγης για να πάρει τον σταυρό στην Α΄ Σταυροφορία. Ο Βαλδουίνος Β΄ μετά την πολιορκία της Αντιόχειας απεστάλη με τον Ούγο των Βερμαντουά στην Κωνσταντινούπολη (1098) για να ζητήσει βοήθεια από τον αυτοκράτορα Αλέξιο Α΄. Σε επιδρομή κατόπιν των Σελτζούκων Τούρκων στην Ανατολή εξαφανίστηκε, πιθανότατα δολοφονήθηκε, η Ίδα οργάνωσε προσκύνημα στην Ιερουσαλήμ (1106) για να τον αναζητήσει στην Ανατολή αλλά χωρίς κανένα αποτέλεσμα, η τύχη της Ίδας από τότε είναι άγνωστη.
Ατσάγι

Το Ατσάγι είναι χωριό της επαρχίας Γκιουζέλγιουρτ στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αργάκι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Βαρίσεια

Η Βαρίσεια είναι εγκαταλελειμμένο χωριό της επαρχίας Λευκωσίας στην Κύπρο. Μετά την τουρκική εισβολή του 1974, το χωριό βρίσκεται εντός της Νεκρής Ζώνης και οι κάτοικοι του, που ήταν ελληνοκύπριοι τότε το εγκατέλειψαν.
Γκιοκχάν

Το Γκιοκχάν είναι χωριό της επαρχίας Λεφκόσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Βώνη. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Βώνη

Η Βώνη είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αλάικιοϊ

Το Αλάικιοϊ είναι χωριό της επαρχίας Λεφκόσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Γερόλακκος. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ελένη Τσολάκη

Η Ελένη Τσολάκη (γεν. 10 Απριλίου 1986) είναι Ελληνίδα παρουσιάστρια, blogger και ραδιοφωνική παραγωγός.
Ο Τελευταίος Πειρασμός

Το Ο Τελευταίος Πειρασμός είναι έργο ιστορικής μυθοπλασίας του Νίκου Καζαντζάκη. Εκδόθηκε το 1955 και περιέχει συνολικά 506 σελίδες. Το βιβλίο εκδόθηκε αρχικά στη Νορβηγία και Σουηδία. Στο βιβλίο βασίζεται η ομώνυμη ταινία του 1988. Επίσης, το βιβλίο έχει λογοκριθεί και προκάλεσε διαμάχες.

Το έργο γράφτηκε σε μια πρώτη μορφή το 1942 στην Αίγινα, με τίτλο «"Τ' απομνημονεύματα του Χριστού"». Η τελική μορφή του ολοκληρώθηκε στην Αντίμπ το 1950-1951. Το μυθιστόρημα αφιερώνεται στη «Μαρία Βοναπάρτη, συγγραφέα, την πριγκίπισσα Γεωργίου της Ελλάδος».